Grenaa 21 Februar 2018

Formandsberetning

For Grenaa Cykle Club

2017 har været en udfordring med at få alle tråde til at nå hinanden. Det er svært at drive en klub som GCC i disse tider men jeg synes, vi har specielt på ungdomssiden, har en okay fungerende klub med et relativt stort medlemstal og en meget stort socialt arrangement men det kan sagtens blive bedre og vi bør kunne favne bredere i de øvrige udvalg, men for at alt dette skal gå op i en højere enhed, er fundamentet stadig ord som frivillighed, ansvar, og hjælpsomhed, nøgle ord som skal bære GCC i gennem de næste år.

Jeg tror at cykelsporten i dk har toppet og fundet sit leje og er ved at finde ud af hvilket ben vi skal stå på sammen med DCU og de øvrige foreninger. For mig er et målepunkterne, at antallet af cykelløb er dalende primært på motionssiden, hvorimod at tri og duathlon ser en fremgang.

**Licens**: Den lille gruppe licenser og supermotionister har med Tom som træner og Nicolai som tovholder, et godt og solidt fundament i GCC når man snakker struktureret træning og deltagelse i licenscykelløb.

I 2017 havde vi 3 veteranryttere med licens. Kenni H40, Roy og Tom i H50. Alle tre kørte point hjem. Tom 2 Roy 30 og Kenny hele 60 point. Specielt kan nævnes at Kenny var på podiet 3 gange. Alle gange som nr. 3. Roy var meget stabil. Kørte få løb men endte i pointrækken i alle løb som han deltog i.

**Motion landevej. :**

Jeg sad og læste Ole beretning for sidste år og det er egentlig meget copypaste for 2017

På motionsfronten har vi stadig nogle udfordringer her i 2018/19, træningsstrukturen som har sejlet lidt de sidste 3-4 år og sejler stadig. Mange vil gerne bestemme men vi mangler struktur på hvem der gør hvad i udvalget. Vi må se om vi, i bestyrelsen, kan finde en løsning på opgaven i 2018-2019.

Vi har som nævnt en stor gruppe unge som med tiden vokser og bliver store men som det ser ud lige nu, mangler vi ”noget ” at tilbyde dem, jo ældre de bliver.

”Træd til” blev ikke gennemført i 2017 og vil heller ikke blive gennemført i 2018 da det ikke har været muligt at finde sponsorer og løbsbyer til afholdelse af disse løb. Foreningen ophører.

**Børn og unge.** Vi har i klubben fået en rigtig god og velfungerende afdeling når vi snakker MTB.

Her synes jeg udvalget, trænere og forældre gør det hammer godt. Det er dejligt at se man kan lave træningslejre, og træning til store og små. Men det kræver en stor indsats i udvalget men det lykkes ret godt for dem. Det lykkes faktisk så godt at det er svært at håndtere den store tilgang de har haft i det forgangene år. Forældrene skal nævnes, fordi rigtig mange af dem deltager på forskellig vis, ved både at køre med til træning og ture og også gerne bager en bolle, eller en omgang kage, hvis det er nødvendigt.

**MTB :** De gør det rigtigt godt med sporarbejdet i skoven og det kræver en kæmpe vedligeholdelse at holde sporet kørende. Vi har fået integreret ”sporhjemmesiden” singletrack-grenaa.dk” ind som en del af GCC`s hjemmeside.

Igen i år fik vi afviklet WeeBike cup i år men nu må vi så se hvad det kan blive til år, nu da Weebike er gået konkurs , mon ikke de finder på en afløser til det gode løb i skoven. Kanon godt arrangement lavet med så relativt få hjælpere. Tak til de af jer der var tovholdere på dette løb.

MTB gade løbet var igen en succes og en sjov oplevelse at se på og jeg tror også at deltagerne havde en go aften byens gader. Tak til de af jer der var tovholdere på dette løb.

**Økonomi.** : Vi har en okay økonomi i klubben. Vi har kørt med budgetter for hvert udvalgt det sidste år og jeg synes det har været en succes og bestemt noget som vi skal videreføre i det nye år.

**Sponsorer :** Min kæphest for uden sponsorer, ingen cykelklub. Det er ikke nogen hemmelighed at det aflyste Licensløb er, en kæmpe streg i regningen, når vi snakker sponsorer og den promovering der skulle ske denne vej men så trækker vores øvrige løb MTB gadeløb og Weebike, godt den anden vej.

Vi kan sagtens blive bedre til at pleje vores sponsorer, meget bedre og det vil jeg personligt arbejde for i det kommende år da vi ikke vil kunne drive en klub uden de penge vi får ind af denne vej. Det er en, efter min mening, en alt for undervurderet støtte, vi får fra dem.

Formanden

Jens Sørensen